সাইকোপ্যাথিতে শৈশবের ট্রমার প্রভাব

প্রাপ্তবয়স্ক জীবনে সাইকোপ্যাথির বিকাশে শৈশবের ট্রমার প্রভাব একটি সক্রিয় গবেষণার বিষয়। রবার্ট হারের দুই-ফ্যাক্টর মডেল এবং ক্রিস্টোফার প্যাট্রিকের ট্রায়ার্কিক মডেল—উভয়ই সাইকোপ্যাথিকে আরও ভালোভাবে বোঝার জন্য তৈরি করা হয়েছে।

সাইকোপ্যাথি হল একটি ব্যক্তিত্ব কাঠামো  যা আবেগগত, আন্তঃব্যক্তিক এবং আচরণগত মাত্রা নিয়ে গঠিত; এর শুরু হয় শৈশবে এবং কৈশোরের প্রারম্ভিক বা শেষ পর্যায়ে এটি আগ্রাসী কর্মকাণ্ডের মাধ্যমে প্রকাশ পায়। শৈশবের ট্রমা বিভিন্ন ধরনের মনস্তাত্ত্বিক রোগ এবং এর সাথে সম্পর্কিত বৈশিষ্ট্যের প্রতি সংবেদনশীলতাকে প্রভাবিত করে। প্ররত্যাখ্যান, নির্যাতন, অবহেলা বা অতিরিক্ত সুরক্ষার মতো পিতামাতার আচরণের সাথে ক্ষতিকর সাইকোপ্যাথিক বৈশিষ্ট্যের বিকাশের সাথে কিছু সম্পর্ক রয়েছে। অসংযত শারীরিক নির্যাতন এবং সাইকোপ্যাথির দুটি উপাদান (সামাজিক দুরত্ব এবং আন্তঃব্যক্তিক সম্পর্ক)এর মধ্যে সংযোগ ঘটায়। যৌন নির্যাতন সরাসরি সামাজিক দুরত্ব উপাদানের সাথে সম্পর্কিত এবং শারীরিক নির্যাতন সরাসরি আবেগগত আন্তঃব্যক্তিক উপাদানের সাথে সম্পর্কিত। [৪] সাইকোপ্যাথিতে লিঙ্গভিত্তিক পার্থক্যও লক্ষ্য করা গেছে। উদাহরণস্বরূপ, সাইকোপ্যাথিক অসামাজিক ব্যক্তিত্বের বৈশিষ্ট্য পুরুষদের মধ্যে বেশি লক্ষণীয়, যেখানে নাটকীয় ব্যক্তিত্বের বৈশিষ্ট্য মহিলাদের মধ্যে বেশি প্রকাশ পায়। এছাড়াও পুরুষদের তুলনায় মহিলাদের অন্ত: মনস্তাত্ত্বিক রোগের সম্মুখীন হওয়ার সম্ভাবনা বেশি[৫] এবং পুরুষদের মধ্যে সাহসিকতা ও শৈশবের অবহেলার অভিজ্ঞতা একই ভাবে নিষ্ঠুরতা ও শৈশবের নির্যাতনের অভিজ্ঞতার সম্পর্কও দেখা যায়।

## সাইকোপ্যাথি
সাইকোপ্যাথি বা সাইকোপ্যাথিক ব্যক্তিত্ব একটি ধারণা, যা প্রথম ব্যাপকভাবে গবেষণা করেছিলেন আমেরিকান মনোরোগ বিশেষজ্ঞ হারভে এম. ক্লেকলি, যিনি তাঁর বই 'দ্য মাস্ক অব স্যানিটি'-তে ব্যক্তিত্বের এই রোগতত্ত্ব সম্পর্কে লিখেছিলেন।[৬]

ক্লেকলের কাজ এবং সাইকোপ্যাথির ধারণার ভিত্তিতে, কানাডিয়ান মনোবিজ্ঞানী রবার্ট হ্যারে সাইকোপ্যাথি চেক লিস্ট (PCL-R) তৈরি করেন, যা সাইকোপ্যাথির উপস্থিতি সনাক্ত ও পরিমাপ করার জন্য ডিজাইন করা হয়েছিল। হ্যারে সাইকোপ্যাথিকে দুটি ফ্যাক্টরে ভাগ করেছেন: ফ্যাক্টর এক (প্রাথমিক), যাকে তিনি সংজ্ঞায়িত করেছেন "নিজের স্বার্থসিদ্ধির জন্য অন্যদের নিষ্ঠুর ও অনুশোচনাহীন ব্যবহার," এবং ফ্যাক্টর দুই (মাধ্যমিক), যাকে তিনি সংজ্ঞায়িত করেছেন "দীর্ঘমেয়াদে অস্থিতিশীল, সমাজবিরোধী ও সামাজিক বিপদগ্রস্ত জীবনধারা।"[৭]

ক্লেকলে ও হারের কাজ এবং তাদের নিজস্ব ধারণাগুলোকে একত্রিত করে মনোবিজ্ঞানী ক্রিস্টোফার প্যাট্রিক সাইকোপ্যাথির ত্রি-আর্কি মডেল তৈরি করেন, যাতে সাইকোপ্যাথিক মূল্যায়ন আরও ভালোভাবে বোঝা যায় এবং বিভিন্ন ক্ষেত্রের অমীমাংসিত বিষয়গুলো সমাধান করা যায়। প্যাট্রিকের মডেল সাইকোপ্যাথিকে তিনটি স্বতন্ত্র কিন্তু আন্তঃসম্পর্কিত ফেনোটাইপিক প্রবণতা হিসেবে সংজ্ঞায়িত করে: সাহসিকতা (সামাজিক আধিপত্য ও নির্ভীকতা), নিষ্ঠুরতা (অন্যদের প্রতি আক্রমণাত্মকতা) এবং নিয়ন্ত্রণহীনতা (প্রবৃত্তি নিয়ন্ত্রণে সমস্যা)।[৮]

কেউ সাইকোপ্যাথি বা সাইকোপ্যাথিক ব্যক্তিত্বের বৈশিষ্ট্য কেন বিকাশ করে, তা নিয়ে বহু বছর ধরে গবেষণা হয়েছে। এই ক্ষেত্রে একটি প্রধান প্রশ্ন হলো, এই রোগবৈশিষ্ট্যের বিকাশে সামাজিক পরিবেশ নাকি জেনেটিক্স বেশি প্রভাব ফেলে? কিছু গবেষক যুক্তি দিয়েছেন যে আবেগগত কার্যকারিতায় ত্রুটি ও আবেগগত প্রতিক্রিয়াশীলতা হ্রাসের ক্ষেত্রে জেনেটিক্স সাইকোপ্যাথির মূল কারণ।[৯] তবে অন্যরা দাবি করেন যে পরিবেশগত ও সামাজিক কারণসমূহ (যেমন শৈশবের ট্রমা) ব্যক্তিত্বের ক্ষেত্রে অগ্রণী ভূমিকা পালন করে, তবে তা নির্ভর করে সেগুলো হারের 'প্রাথমিক' না 'গৌণ' সাইকোপ্যাথির ধারণার মধ্যে পড়ে কিনা।[১০]

## সাইকোপ্যাথিতে শৈশবের ট্রমার প্রভাব
অনেকেই প্রশ্ন করেন যে শৈশবের ট্রমাটিক অভিজ্ঞতা একজন ব্যক্তির সাইকোপ্যাথির মাত্রায় কী প্রভাব ফেলতে পারে। যদিও অনেকেই দেখেছেন জেনেটিক্স সাইকোপ্যাথিতে অবদান রাখে।[১১] শুধুমাত্র জেনেটিক্স সাইকোপ্যাথির কারণ ব্যাখ্যা করতে পারে না।[১২] শৈশবের ট্রমার প্রভাব মনস্তাত্ত্বিক বৈশিষ্ট্য এবং পরোপকারী মনোভাবের দমন—উভয়ের সঙ্গে এর সম্পর্কের মাধ্যমে দেখা যায়।[১৩] শৈশবে যারা মনস্তাত্ত্বিক বৈশিষ্ট্যের উচ্চতর স্তরে থাকে, তাদের বিশেষত মানসিক অবহেলা, মানসিক নির্যাতন, শারীরিক নির্যাতন এবং যৌন নির্যাতনের শিকার হওয়ার সম্ভাবনা বেশি।[১৪] যেহেতু মনস্তাত্ত্বিকতা আন্তঃব্যক্তিক ও সামাজিক দুরত্বের সঙ্গে গভীরভাবে সম্পর্কিত, তাই এটা মূল্যায়নে মানসিক অবহেলার প্রভাব অত্যন্ত গুরুত্বপূর্ণ।[১৫]

অভিভাবকের তার সন্তানের সঙ্গে আন্তঃসম্পর্ক শিশুদের সুস্থ বিকাশ ও জীবনযাপনের জন্য অপরিহার্য।[১৬] একজন অভিভাবক তার সন্তানের প্রতি যে আচরণ প্রদর্শন করেন (যেমন প্রত্যাখ্যান, অতিরিক্ত সুরক্ষা, আন্তরিকতা)[১৭] তা সাইকোপ্যাথিক বৈশিষ্ট্যের বিকাশে প্রভাব ফেলে। ক্রিস্টোফার প্যাট্রিকের তৈরি সাইকোপ্যাথির মডেল শৈশব নির্যাতন ও অভিভাবকের আচরণের প্রতিক্রিয়ায় নিয়ন্ত্রণহীনতা, নিষ্ঠুরতা ও সাহসিকতার মধ্যে সম্পর্ক নির্দেশ করে। [১৮] বিশেষ করে অসঙ্গত আচরণ প্রায় প্রতিটি শৈশব নির্যাতনের সাথে যুক্ত। যৌন নির্যাতন, পিতামাতার অতিরিক্ত সুরক্ষামূলক আচরণ (যেমন প্রত্যাখ্যান ও আবেগীয় আচরণ) ব্যতীত। আবেগীয় অবহেলা ও মায়ের অতিরিক্ত সুরক্ষা নিষ্ঠুরতার সাথে ইতিবাচক সম্পর্ক রাখে, যেখানে মাতা ও পিতার আবেগীয় আচরণের সাথে নেতিবাচক সম্পর্ক রয়েছে। সবশেষে, আবেগীয় নির্যাতন ও শারীরিক অবহেলা উভয়ই সাহসিকতার বৈশিষ্ট্যের সাথে যুক্ত।

## লিঙ্গগত পার্থক্য
ক্রিস্টোফার প্যাট্রিকের ট্রায়ার্কিক সাইকোপ্যাথি মডেল ইঙ্গিত করে যে নিয়ন্ত্রণহীনতা ও নিষ্ঠুরতার প্রবণতা নিজ অভিজ্ঞতার শৈশব নির্যাতনের সাথে সম্পর্কিত।[১৯] সাহসিকতা ও শৈশব অবহেলার মধ্যে সম্পর্ক মহিলাদের তুলনায় পুরুষদের বেশি প্রভাবিত করে ; নিয়ন্ত্রণহীনতা ও নিষ্ঠুরতা এবং শৈশব নির্যাতনের মধ্যে সম্পর্কও মহিলাদের তুলনায় পুরুষদের মধ্যে বেশি শক্ত ভাবে প্রভাব ফেলে। দেখা যায় যে, যারা স্পষ্টবাদী সাহসী বৈশিষ্ট্যসম্পন্ন তাদের নারীদের তুলনায় শৈশবের ট্রমা জানানো বা সহ্য করার সম্ভাবনা কম, কারণ হতে পারে, এই বৈশিষ্ট্যসম্পন্ন পুরুষরা তাদের সহনশীলতাকে কাজে লাগাতে পারে এবং অতীতের বেদনাদায়ক ঘটনাকে তারা নির্যাতন হিসেবে উপলব্ধি করে না। সম্ভবত বেশী অনিয়ন্ত্রিত ও নিষ্ঠুরতা সম্পন্ন পুরুষদের এই পরিণতি বলা বা সহ্য করার সম্ভাবনা বেশি।[২০]

## উল্লেখ
১. হার্পুর, টিমোথি জে.; হ্যার, রবার্ট ডি.; হ্যাক্সটিয়ান, এ. রাল্ফ (১৯৮৯)। "সাইকোপ্যাথির দ্বি-ফ্যাক্টর ধারনাতত্ত্ব: গঠন বৈধতা এবং মূল্যায়ন সংক্রান্ত ইঙ্গিত"। মনস্তাত্ত্বিক মূল্যায়ন: পরামর্শ ও ক্লিনিক্যাল মনোবিজ্ঞানের একটি জার্নাল। ১: ৬–১৭। ডিওআই ১০.১০৩৭/১০৪০-৩৫৯০.১.১.৬

২. প্যাট্রিক, ক্রিস্টোফার জে.; ফাউলস, ডন সি.; ক্রুগার, রবার্ট এফ. (২০০৯)। "সাইকোপ্যাথির ত্রিশাসনিক ধারণা: নিষেধাজ্ঞাহীনতা, সাহসিকতা এবং নিষ্ঠুরতার বিকাশগত উৎস"। ডেভেলপমেন্ট অ্যান্ড সাইকোপ্যাথোলজি। ২১ (৩): ৯১৩–৯৩৮। ডিওআই ১০.১০১৭/S০৯৫৪৫৭৯৪০৯০০০৪৯২ পিএমআইডি ১৯৫৮৩৮৯০

৩. ব্ল্যাকবার্ণ, রোনাল্ড (২০০৫) সাইকোপ্যাথি এ্যাজ এ পার্সোনালিটি কনস্ট্রাকড আমেরিকান সাইক্রিয়াটিক এসোসিয়েশন। সংরক্ষিত মূল পাতা থেকে ৫ সেপ্টেম্বর ২০২৩। পুনরুদ্ধারকৃত ১২ জুন ২০২৪।

৪. মোরেইরা, ডায়ানা; মোরেইরা, ডায়ানা সা; বারবোসা, ফার্নান্ডো; সাউসা-গোমস, ভ্যালেরিয়া; ফাভেরো, মারিসালভা (২০২১-১১-২৯)।  চাইল্ডহুড ট্রমাটিক এক্সপেরিয়েন্সেস এন্ড সাইকোপ্যাথি: এ কমপ্রিহেনসিভ রিভিউ  মনস্তাত্ত্বিক ট্রমা: তত্ত্ব, গবেষণা, অনুশীলন, এবং নীতি। ১৪ (৮): ১২৮১–১২৮৭। ডিওআই: ১০.১০৩৭টিআরএ০০০১১৯১ আইএসএসএন ১৯৪২-৯৬৯এক্স পিএমআইডি: ৩৪৮৪৩৩৪৭ এসটুসিআইডি ২৪৪৭৩০৪৪২ মূল পাতা থেকে সংরক্ষিত ২০২৩-০৩-২২। পুনরুদ্ধারকৃত ২০২২-০১-০৫।

৫. ফালকেনবাখ, ডায়ানা এম.; রেইনহার্ড, এলেন ই.; লারসন, ফ্যারেন আর. রোলোফস (২০১৭-০১-১৫)। থিওরি বেজড জেন্ডার ডিফারেন্সেস ইন সাইকোপ্যাথি সাবটাইপস  ব্যক্তিত্ব ও ব্যক্তিগত পার্থক্য। ১০৫: ১–৬। ডিওআই: ১০.১০১৬/জে.পেইড.২০২৩-০৯-০২৩ আইএসএসএন: ০১৯১-৮৮৬৯

৬. মানসিক সুস্থতার মুখোশ: তথাকথিত সাইকোপ্যাথিক ব্যক্তিত্ব সম্পর্কে কিছু বিষয় স্পষ্ট করার একটি প্রচেষ্টা। মোসবি। ১৯৭৬। আইএসবিএন ৯৭৮-০-৮০১৬-০৯৮৫-৫

৭. হ্যারে, রবার্ট ডি. (১৯৯১)। "সাইকোপ্যাথি চেকলিস্ট—রিভাইজড"। এপিএ সাইকিটেস্টস। ডিওআই: ১০.১০৩৭/টি০১১৬৭-০০০

৮. প্যাট্রিক, ক্রিস্টোফার জে.; ফাউলস, ডন সি.; ক্রুগার, রবার্ট এফ. (আগস্ট ২০০৯)। "সাইকোপ্যাথির ত্রিশাসনিক ধারণা: নিষেধাজ্ঞাহীনতা, সাহসিকতা এবং নিষ্ঠুরতার বিকাশগত উৎস ডেভেলপমেন্ট অ্যান্ড সাইকোপ্যাথোলজি। ২১ (৩): ৯১৩–৯৩৮। ডিওআই: ১০.১০১৭/এস০৯৫৪৫৭৯৪০৯০০০৪৯২ আইএসএসএন: ০৯৫৪-৫৭৯৪ পিএমআইডি: ১৯৫৮৩৮৯০ এসটুসিআইডি: ৬১০৫৭৫০ মূল পাতা থেকে সংরক্ষিত ২০২৩-০৩-২২। পুনরুদ্ধারকৃত ২০২১-১০-০৭।

৯. ব্লেয়ার, আর. জে. আর.; পেসচার্ডট, কে. এস.; বুধানি, এস.; মিচেল, ডি. জি. ভি.; পাইন, ডি. এস. (মার্চ ২০০৬)। দ্য ডেভেলপমেন্ট অব সাইকোপ্যাথি  জার্নাল অফ চাইল্ড সাইকোলজি অ্যান্ড সাইকিয়াট্রি। ৪৭ (৩–৪): ২৬২–২৭৬। ডিওআই: ১০.১১১১/জে.১৪৬৯-৭৬১০.২০০৬.০১৫৯৬এক্স আইএসএসএন: ০০২১-৯৬৩০ পিএমআইডি: ১৬৪৯২২৫৯

১০. আয়ারল্যান্ড, জেন এল.; ম্যান, সোফি; লুইস, মাইকেল; ওজ্যান, রেবেকা; ম্যাকনিয়ল, কিম্বারলি; আইরল্যান্ড, ক্যারল এ. (মার্চ ২০২০)। "সাইকোপ্যাথি এবং ট্রমা: সম্ভাব্য সম্পর্ক অনুসন্ধান"। আন্তর্জাতিক আইন ও মনোরোগবিদ্যা জার্নাল। ৬৯ ১০১৫৪৩ ডিওআই: ১০.১০১৬/জে.আইজেএলপি.২০২০.১০১৫৪৩ আইএসএসএন: ০১৬০-২৫২৭ পিএমআইডি: ৩২২৪১৪৫৯ এস২সিআইডি: ২১৩৪২৯১৮৬

১১. ওয়ার্নার, কিম্বারলি বি; ফিউ, লরেন আর; বুচলজ, কাথলিন কে। (এপ্রিল ২০১৫)।অসামাজিক ব্যক্তিত্বের ব্যাধি ও সাইকোপ্যাথির মহামারীবিদ্যা, সহ-অসুস্থতা এবং আচরণগত জেনেটিক্স সাইকিয়াট্রিক আনালস। ৪৫(৪): ১৯৫-১৯৯। ডিওআই: ১০.৩৯২৮/০০৪৮৫৭১৩-২০১৫০৪০১-০৮ আইএসএসএন: ০০৪৮-৫৭১৩ পিএমসি: ৪৬৪৯৯৫০ পিএমআইডি: ২৬৫৯৪০৬৭

১২.  ডি., হ্যার, রবার্ট (২০১২)। বিবেকহীন: আমাদের মধ্যকার সাইকোপ্যাথদের উদ্বেগজনক জগত। গিলফোর্ড পাবলিকেশনস। আইএসবিএন: ৯৭৮-১-৪৬২৫-০৭১১-৫ ওসিএলসি: ৯৬২১৫২৫২৩

১৩. কারভালহো, ফিলিপা; ম্যাসিয়েল, লরা; বাস্টো-পেরেইরা, মিগুয়েল (জুন ২০২০)। শিশু নির্যাতনের দুই দিক: সাইকোপ্যাথিক বৈশিষ্ট্যের আল্ট্রুস্টিক মনোভাবের বাধা পর্যন্ত। জার্নাল অফ চাইল্ড অ্যান্ড অ্যাডোলেসেন্ট ট্রমা। ১৩ (২): ১৯৯–২০৬। ডিওআই: ১০.১০০৭/এস৪০৬৫৩-০১৯-০০২৮০-২ আইএসএসএন: ১৯৩৬-১৫২১ পিএমসি: ৭২৮৯৯৪১ পিএমআইডি: ৩২৫৪৯৯৩১

১৪. ক্রাপারো, জিউসেপ্পে; শিমমেন্টি, অ্যাড্রিয়ানো; ক্যারেত্তি, ভিনচেনজো (২০১৩-১২-০১)। শৈশবের ট্রমাটিক অভিজ্ঞতা এবং সাইকোপ্যাথি: ইতালির সহিংস অপরাধীদের একটি নমুনায় গবেষণা ইউরোপীয় সাইকোট্রমাটোলজি জার্নাল। ৪ (১) ২১৪৭১। ডিওআই: ১০.৩৪০২/ইজেপিটি.ভি৪আই০.২১৪৭১ আইএসএসএন: ২০০০-৮১৯৮ পিএমসি: ৩৮৭১৮৩৭ পিএমআইডি: ২৪৩৭১৫১১

১৫. ওমেট্টো, মারিয়েলা; দে ওলিভেিরা, পাউলা অ্যাপ্রোবাটো; মিলিওনি, আনা লুইজা; দস সান্তোস, বার্নার্দো; স্কিভোলেটো, স্যান্ড্রা; বুসাত্তো, গেরাল্ডো এফ.; নুনেস, পাউলা ভি.; কুন্হা, পাওলো জানুজ্জি (এপ্রিল ২০১৬)। অত্যাচারিত কিশোরদের সামাজিক দক্ষতা ও সাইকোপ্যাথিক বৈশিষ্ট্য ইউরোপীয় শিশু ও কিশোর মনোরোগবিদ্যা। ২৫ (৪): ৩৯৭–৪০৫। ডিওআই: ১০.১০০৭/এস০০৭৮৭-০১৫-০৭৪৪-ওয়াই আইএসএসএন: ১০১৮-৮৮২৭ পিএমআইডি: ২৬২২৪৫৮৪ এস২সিআইডি: ২০৮১৩৫৩৯ সংরক্ষিত মূল পাতা থেকে ২০২৩-০৩-২২। পুনরুদ্ধারকৃত ২০২১-১০-০৭।

১৬. "পরিচর্যাকারী ও শিশুর মধ্যকার হস্তক্ষেপের প্রভাব (শিশু আবেগের ম্যানুয়াল,  পরিবর্তনশীল অনুসঙ্গ)"। অল্পবয়সী অনাথাশ্রমের শিশুদের বিকাশে প্রাথমিক সামাজিক-আবেগগত ও সম্পর্কগত অভিজ্ঞতার প্রভাব। অক্সফোর্ড, যুক্তরাজ্য: ওয়াইলি-ব্ল্যাকওয়েল। ২০০৯-০৫-০৬। পৃষ্ঠা ১৮৭–২২৩। ডিওআই: ১০.১০০২/৯৭৮১৪৪৪৩০৯৬৮৩.সিএইচ১১ আইএসবিএন: ৯৭৮-১-৪৪৪৩-০৯৬৮-৩

১৭. ওয়াইনফিল্ড, এইচ. আর; গোল্ডনে, আর.ডি; টিগম্যান, এম; ওয়াইনফিল্ড, এ.এইচ।(জানুয়ারি ১৯৮৯)। "প্রতিবেদিত পিতামাতার লালন-পালন ধরণ এবং মনস্তাত্ত্বিক অভিযোজন" EMBU-এর একটি সংক্ষিপ্ত রূপ"। ব্যক্তিত্ব এবং আলাদা পার্থক্যসমূহ। ১০(৪): ৪৫৯-৪৬৫। ডিওআই: ১০.১০১৬/০১৯১-৮৮৬৯(৮৯)৯০০১০-এক্স আইএসএসএন: ০১৯১-৮৮৬৯

১৮. ডুরান্ড, গিয়োম; দে ক্যালহেইরোস ভেলোজো, জোয়ানা (সেপ্টেম্বর ২০১৮)। "মানসিক রোগসুলভ বৈশিষ্ট্যের প্রেক্ষিতে লিঙ্গ, পিতামাতার আচরণ এবং শিশু নির্যাতনের পারস্পরিক সম্পর্ক"। চাইল্ড অ্যাবিউজ অ্যান্ড নেগলেক্ট। ৮৩: ১২०–১২৮। ডিওআই: ১০.১০১৬/জে.সিএইচআইএবিইউ.২০১৮.০৭.০১৩ আইএসএসএন: ০১৪৫-২১৩৪ পিএমআইডি: ৩০০২৫৩০২ এস২সিআইডি: ৫১৭০১৮২৯

১৯. ওয়াটস, এ্যাসলে এল; ডোনহু, কিয়ারা; লিলিয়েনফিল্ড, স্কট ও; লাটম্যান, রবার্ট ডি। (ডিসেম্বর ২০১৭)। "লিঙ্গ মনস্তাত্ত্বিক বৈশিষ্ট্যগুলোর স্ব-প্রতিবেদিত শৈশব নির্যাতনের সাথে সম্পর্ককে মধ্যস্থতা করে"। ব্যক্তিত্ব এবং আলাদা পার্থক্যসমূহ। ১১৯: ১৭৫–১৮০। ডিওআই: ১০.১০১৬/জে.পেইড.২০১৭.০৭.০১১ আইএসএসএন: ০১৯১-৮৮৬৯

২০. ওয়াটস, এ্যাসলে এল; ডোনহু, কিয়ারা; লিলিয়েনফিল্ড, স্কট ও; লাটম্যান, রবার্ট ডি। (ডিসেম্বর ২০১৭)। "লিঙ্গ মনস্তাত্ত্বিক বৈশিষ্ট্যগুলোর স্ব-প্রতিবেদিত শৈশব নির্যাতনের সাথে সম্পর্ককে মধ্যস্থতা করে"। ব্যক্তিত্ব এবং আলাদা পার্থক্যসমূহ। ১১৯: ১৭৫–১৮০। ডিওআই: ১০.১০১৬/জে.পেইড.২০১৭.০৭.০১১ আইএসএসএন: ০১৯১-৮৮৬৯